Paterna quintuplica el pressupost municipal destinat a la gestió i protecció d'animals
31/10/2019

# Paterna quintuplica el pressupost municipal destinat a la gestió i protecció d'animals

[![Paterna quintuplica el pressupost municipal destinat a la gestió i protecció d'animals](/images/noticias/2019/10/gestion-animales-gr.jpg)](/images/noticias/2019/10/gestion-animales-gr.jpg)

31.10.2019

S'ha multiplicat per cinc la partida destinada als serveis de recollida i custòdia d'animals, que estaran disponibles les 24 hores del dia, els 365 dies de l'any, passant dels 76.000 euros als més de 430.000 euros anuals

L'Ajuntament de Paterna ha multiplicat per cinc la partida destinada al Servei de recollida i custòdia d'animals, passant dels 76.000 euros als més de 430.000 euros anuals.  
  
Tal com ha explicat la regidora de Benestar Animal, Merche Navarro, “aquest increment està relacionat amb la clara aposta del govern per garantir el benestar dels animals”.  
  
D'aquesta manera, l'Ajuntament, a través de l'empresa municipal Gespa, cerca donar el millor servei a les mascotes protegides, oferint-los cobertura les 24 hores del dia, els 365 dies de l'any.  
  
Així, els animals custodiats estaran assistits en tot moment, tant durant la jornada laboral diürna, com a la nit, on s'establirà un servei de guàrdia que permeta donar resposta a les cures que puguen necessitar els animals, sol·licitant quan siga necessari la prestació de serveis veterinaris fora de la jornada laboral habitual, fins i tot en dissabtes, diumenges o festius.  
  
Així mateix, la regidora ha ratificat el compromís de l'equip de govern per donar continuïtat a la política que existeix en el municipi de sacrifici zero d'animals de companyia abandonats.  
  
Finalment, quant a les adopcions, la regidora ha destacat el treball realitzat per la protectora durant els últims anys i ha assegurat que “es continuarà aquesta línia de treball, incorporant noves metodologies que faciliten els processos d'adopció i acolliment dels animals que, per desgràcia, són abandonats”.  
  
A més, la regidor ha avançat que una de les novetats que es van a implantares que “l'Ajuntament costejarà tant el xip com el passaport dels animals que siguen adoptats a fi que no supose una despesa extra per als adoptants”.